CELEX: 62014TN0723
Language: et
Date: 2014-10-13 00:00:00
Title: Kohtuasi T-723/14: 13. oktoobril 2014 esitatud hagi – HX versus nõukogu

22.12.2014   
            
            
               ET
            
            
               Euroopa Liidu Teataja
            
            
               C 462/28
            
         13. oktoobril 2014 esitatud hagi – HX versus nõukogu
   (Kohtuasi T-723/14)
   (2014/C 462/41)
   Kohtumenetluse keel: bulgaaria
   
      Pooled
   
   
      Hageja: HX (Damaskus, Süüria) (esindaja: advokaat Stanislav Koev)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tunnistada hagi tervikuna vastuvõetavaks ja põhjendatuks ning tunnistada kõik selles esitatud nõuded põhjendatuks ja rahuldada need;
            
         
               —
            
            
               lubada hagi käsitleda kiirendatud menetluses;
            
         
               —
            
            
               tühistada nõukogu 31. mai 2013. aasta otsus 2013/255/ÜVJP ja 22. juuli 2014. aasta rakendusotsus 2014/488/ÜVJP osas, milles hageja lisati nendega loetellu, mis sisaldub nimetatud otsuse 2013/255/ÜVJP, mis käsitleb Süüria vastu suunatud piiravaid meetmeid, lisas;
            
         
               —
            
            
               tühistada nõukogu 18. jaanuari 2012. aasta määrus (EÜ) nr 36/2012 ja nõukogu 22. juuli 2014. aasta rakendusmäärus (EÜ) nr 793/2014 osas, milles hageja lisati nendega loetellu, mis sisaldub nimetatud määruse (EÜ) nr 36/2012, mis käsitleb piiravaid meetmeid seoses olukorraga Süürias, II lisas;
            
         
               —
            
            
               mõista kõik kohtukulud välja nõukogult.
            
         
      Väited ja peamised argumendid
   
   Hagi põhjenduseks esitab hageja seitse väidet.
   
               1.
            
            
               Kaitseõiguste ja õiguse õiglasele kohtumenetlusele raske rikkumine
               
                           —
                        
                        
                           Hagejat ei teavitatud vaidlustatud õigusaktidest ning talle ei esitatud mingeid tõsiseltvõetavaid tõendeid, mis oleks põhjendanud tema lisamist isikute loetellu, kelle suhtes kohaldatakse sanktsioone, kuigi tõendamiskoormis on nõukogul;
                        
                     
                           —
                        
                        
                           hageja suhtes esitatud süüdistused, et ta vastutab „Süüria tsiviilelanike suhtes rakendatud vägivaldsete repressioonide” eest, on ebaselged, mittetäielikud ja põhinevad oletustel.
                        
                     
         
               2.
            
            
               Põhjendamiskohustuse rikkumine
               
                           —
                        
                        
                           Vaidlustatud õigusaktid sisaldasid pelgalt väiteid, mida ei olnud põhjendatud.
                        
                     
         
               3.
            
            
               Õiguse tõhusale õiguskaitsevahendile rikkumine
               
                           —
                        
                        
                           Tõendamiskoormise ümberpööramine, millega sai kostja võimaluse parandada oma vigadega ja õigusvastaseid õigusakte, oli õigusvastane.
                        
                     
         
               4.
            
            
               Nõukogu tegi mitme asjaolu osas hindamisvea
            
         
               5.
            
            
               Omandiõiguse ning proportsionaalsuse ja majandusvabaduse põhimõtete rikkumine
               
                           —
                        
                        
                           Vaidlustatud õigusaktide alusel võeti hagejalt õigusvastaselt võimalus kasutada rahumeelselt oma omandit.
                        
                     
         
               6.
            
            
               Õiguse normaalsetele elutingimustele rikkumine, sest võetud meetmed rikuvad Euroopa Liidu põhiõiguste harta artiklis 4 sisalduvat keeldu määrata ebainimlikke või alandavaid karistusi.
            
         
               7.
            
            
               Euroopa inimõiguste ja põhivabaduste kaitse konventsiooni artiklis 8 ja artikli 10 lõikes 2 sätestatud reputatsiooni kaitse õiguse raske rikkumine, sest hageja lisamine vaidlustatud õigusaktidesse hävitas õigusvastaselt tema maine ühiskonna ja tema partnerite silmis.